नांदेड जिल्ह्यात विविध जाती-धर्माचे लोक वास्तव्यास आहे. हे शहर व्यापारी पेठ म्हणूनही प्रसिध्द आहे. हिंदू, मुस्लीम, बौध्द, शीख या धर्मातील लोकांची संख्या अधिक असूनजैन व पारशी धर्मातील लोकांची संख्या जेमतेम (नगण्य) आहे. नांदेड शहर हे गोदावरी नदीच्या काठावर वसलेले आहे. यामुळे हे शहर धार्मिक क्षेत्रही आहे. शहरात नृसिंहाचे मंदिर आहे. शिखांचे दहावे गुरु श्रीगुरु गोविंदसिंघजी यांच्या स्मरणार्थ बांधलेला गुरुद्वारा प्रसिध्द आहे. शिवाय जिल्ह्यातील माहूर या तालुक्याच्या ठिकाणी रेणूका मातेचे मंदिर आहे. माहूर परिसरात लेण्या आहेत. कंधार येथे प्राचीन भूईकोट किल्ला आहे. त्याठिकाणी एक दर्गाही आहे. दरवर्षी कंधारचा उरुस या नावाने फार मोठी जत्रा भरते. लोहा तालुक्यात माळेगाव येथे मल्हारी म्हाळसाकांताचे भव्य मंदिर आहे. दरवर्षी याही ठिकाणी फार मोठी जत्रा भरते. महाराष्ट्रातील पर्यटन स्थळ म्हणून या जत्रेचे आकर्षण असते. बिलोली या तालुक्याच्या ठिकणी जुने मस्जिदीवरील कोरीव कला व दगडी पुंगराचे कोरीव काम प्रेक्षणीय आहे. देगलूर येथील होहल भवानी मंदिर, धुंडा महाराज देगलूरकरची वारकरी संप्रादायाची ध्वजा हे प्रसिध्द आहे. नांदेड जिल्ह्यात उनकेश्वर धार्मिक पर्यटन स्थळ आहे. तेथील गरम पाण्याचे झरे हे ऐतिहासिक दृष्ट्या महत्त्वाचे आहे. अशा रितीने सामाजिक व धार्मिक गौरवशाली परंपरा नांदेड जिल्ह्यास लाभलेली आहे. 

नांदेड जिल्ह्यातील तालुके
नांदेड जिल्ह्याची सामाजिक व धार्मिक स्थिती
नांदेड जिल्ह्यातील प्रमुख नद्या व उपनद्या
नांदेड जिल्ह्यांच्या सलग्न जिल्हा सीमा